গুৱাহাটী-লিডু ইণ্টাৰচিটি এক্সপ্ৰেছ ট্ৰেইনৰ খুণ্ডাত সোমবাৰে হোজাই জিলাৰ লামডিঙত এটা বনৰীয়া হাতীৰ মৃত্যু হয়।
প্ৰাপ্ত খবৰ অনুসৰি দহটা হাতীৰ এটা জাকে ৰে'ইল লাইন পাৰ হ'বলৈ চেষ্টা কৰাৰ সময়তে দ্রুতবেগেৰে আহি থকা ৰেলগাড়ীখনৰ খুণ্ডাত হাতীটোৰ মৃত্যু হয়। জাকটোত থকা বাকী ৯ টা হাতীয়ে সুকলমে ৰে'ইল লাইন পাৰ হ'বলৈ সক্ষম হয় যদিও একেবাৰে শেষত থকা বাবে মৃত্যু হোৱা হাতীটোৱে নিজকে ৰে'লগাড়ীখনৰ খুণ্ডাৰ পৰা বচাব নোৱাৰিলে।
দুৰ্ঘটনাটোৰ খবৰ লাভ কৰিয়ে বন বিভাগৰ এটা দলে ঘটনাস্থলীত উপস্থিত হয় আৰু মৃত্যু হোৱা হাতীটোক উদ্ধাৰ কৰাৰ লগতে ঘটনাটোৰ এটা তদন্ত ঘোষণা কৰে।
উল্লেখযোগ্য যে, বিগত বৰ্ষতো গুৱাহাটী-শিলচৰ যাত্ৰীবাহী ৰে'লৰ খুণ্ডাত হোজাই জিলাৰ লংকাত এটা হাতীৰ মৃত্যু হোৱাৰ উপৰিও আন এটা হাতী পোৱালীৰ মৃত্যু হৈছিল। একেদৰে ২০১৬ চনতো হোজাই জিলাত কন্যাকুমাৰী-ডিব্ৰুগড় বিবেক এক্সপ্ৰেছৰ খুণ্ডাত দুটা গৰ্ভৱতী হাতীকে ধৰি তিনিটা হাতীৰ মৃত্যু হৈছিল।
আনহাতে, স্থানীয় ৰাইজে বন্যপ্ৰাণীৰ সুৰক্ষাৰ প্ৰতি লক্ষ্যৰাখি বন বিভাগক ৰেল বিভাগৰ লগত যাৱতীয় ব্যৱ্স্থা গ্ৰহণ কৰাৰ বাবে অনুৰোধ জনাইছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
